
10 februarie - 94 de ani de la nașterea Părintelui Patericului 
Românesc: Arhimandritul loanichie Bălan - luptătorul. „România 
va trăi atâta timp cât românii s-or ţine de biserici, de mănăstiri, de 
muncă cinstită și n-or umbla după averi” 

Părintele Ilie Cleopa, Părintele Gheorghe Calciu și Părintele Ioanichie Bălan la Sihăstria 

Părintele Ioanichie 
Bălan: „Ori creștini 
buni, ori pierim. Luaţi 
aminte ce vă spun: 
numai Dumnezeu din 
cer ne salvează. 
Fericirea noastră este 
să rămânem aici, 
unde ne-a născut 
Dumnezeu, cu Hristos 
în braţe și în braţele 
lui Hristos”. + 22 
noiembrie 2007 

Părintele Justin Pârvu 
- 104 ani: „Să urmăm 
viața și curajul 


mărturisirii Sfinţilor 
închisorilor. Tăcerea 
este mormântul pe 
care îl săpăm 
neamului nostru” (10 
februarie) 

Părintele Ioanichie Bălan (n. 10 februarie 1930, Stăniţa, judeţul Neamţ — d. 22 noiembrie 2007, Mănăstirea Sihăstria), 
cunoscutul duhovnic și arhimandrit român ne-a lăsat o carte de căpătâi a Ortodoxiei Române: "Patericul românesc”. 


„Bogăția noastră, averea noastră, tezaurul sufletului nostru este dreapta credinţă ortodoxă pe care o atacă — n-aţi văzut? — în 
toate ziarele aproape, o atacă cei care nu sunt ortodocşi. Nu ortodocșii, să nu credeţi! Toţi cei care vorbesc împotriva 
Bisericii ortodoxe sînt aceia care nu sunt ortodocşi, cei care cred în bani. lar pentru ca să înjure Biserica ortodoxă iau mii de 
dolari. Dar să știți, cu mîna pe Biblie vă spun, că acești bani nici pentru colivă nu o să le ajungă! Pentru că nu cu noi se luptă, 
se luptă cu Hristos, se luptă cu Sfinta Cruce, se luptă cu Maica Domnului!” - Părintele Ioanichie 
(http://www.marturisitorii.ro/category/martiri-marturisitori/parintele-ioanichie-balan/) 


După ce a absolvit Liceul comercial din Roman, la 4 noiembrie 1949 a venit la Mănăstirea Sihăstria. Se tunde în monahism la data de 
14 aprilie 1953. Între anii 1949-1971 îndeplinește în Mănăstirea Sihăstria ascultările de casier, contabil, secretar și ghid al mănăstirii. 
Începînd cu anul 1955 se face remarcat ca un bun predicator și, mai ales, ca un apreciat scriitor. 


Între 1971-1990, sub presiunea autorităților comuniste, ierodiaconul Ioanichie Bălan (http:/Awww.marturisitorii.ro/category/martiri- 


marturisitori/parintele-ioanichie-balan/) este transferat la Mănăstirea Bistrița din județul Neamţ, pentru că Sihăstria a devenit un soi de 
azil de bătrâni, mai mulţi monahi fiind aduși acolo de la mănăstirile și schiturile închise de comuniști. Întoarcerea în Sihăstria a obștii 
de monahi a Mănăstirii Slatina, după 1959, i-a adus aproape pe cel care i-a rămas duhovnic până la moartea sa din anul 1990, 
Părintele leroschimonah Paisie Olaru. 


Dragostea dumnezeiască și rugăciunea neîncetată a acestui părinte l-au povăţuit și ocrotit neîncetat, făcându-i-se izvor de neîncetate 
fapte bune. Astfel, după 1971 a fost scos din Mănăstirea Sihăstria și mutat la Mănăstirea Bistrița, lângă Piatra Neamţ, datorită 
predicilor sale foarte înflăcărate. Regimul trebuia să-l ţină sub control pe cel despre care se spunea că vorbește cu atâta putere, dar 
aducându-l la Piatra Neamţ, nu a făcut decât să-l facă și mai cunoscut creștinilor. 


Aici Părintele Justin Pârvu (http://www.marturisitorii.ro/category/martiri-marturisitori/parintele-justin-parvu/) i-a fost vecin de chilie, după 
ce cu ani înainte îl cunoscuse la Roman, înainte de arestarea sa din 1948. 


În Mănăstirea Bistriţa a publicat prima carte, o monografie dedicată acestei mănăstiri. De aici a fost trimis la București, pentru a face 
Facultatea de Teologie, la rugămintea Patriarhului Iustinian. Între 1971-1975 urmează cursurile Institutului Teologic Universitar din 
București pe care îl absolvă cu licenţa „Chipuri de călugări îmbunătăţiți din mănăstirile nemţene". A fost hirotonit ieromonah de către 
IPS Teoctist la 2 februarie 1979, hirotesit apoi protosinghel în 1984 și arhimandrit în1992. 


În 1990 revine la mănăstirea Sihăstria unde își continuă activitatea misionară de popularizare a credinţei ortodoxe. 


» n 


Considerat un "element antisocial”, 
La începutul anilor 70, un securist "vigilant” caută în documentele părintelui și dă de manuscrisul "Patericului”, lucrarea fiind apoi 


mistic”, părintele Ioanichie este urmărit sistematic de Securitate și avertizat în numeroase rânduri. 
"recenzată” de un "expert" politruc, din punctul de vedere al ideologiei comuniste, acesta propunând Securităţii interzicerea publicării, 
deoarece considera că lucrarea prezenta un caracter antisocial. 


lată ce scria în referatul său politrucul: "Toată lucrarea ridică la rang de nobleţe sufletească izolarea, neparticiparea la viaţa de toate 
zilele, retragerea în contemplatie, sărăcie și umilință, oferind exemple numeroase de oameni din popor care au procedat astfel și care, 
până la urmă, au fost remarcaţi de Dumnezeu. Autorul vorbește de revelații divine, de transfigurări, trecând sub tăcere faptul că 
majoritatea acestor sfinţi erau de fapt bolnavi mintali sau epileptici, ale căror halucinații și crize sunt considerate momente de intrare în 
legătură cu divinitatea. Lucrarea nu este antistatală prin intenţia autorului, ci prin mania sa mistică. Este însă o carte profund 
antisocială care derutează minţile simple și care, în mod indirect, abate de la calea activității constructive, de la ambianța sănătoasă 


de a-ţi crea fericirea prin muncă și cinste. Circulaţia (oricât de restrânsă) a acestor lucrări este absolut neindicată și reprezintă o modalitate clandestină de 
influențare a poporului în direcția misticismului, ignoranței și izolării sociale. (...) Totul este o însăilare de mituri religioase, care falsifică realitatea socială de 
la noi. Chiar dacă autoritățile bisericești au aprobat această carte, ea nu are valoare pentru cultura românească, ci este un simplu instrument de misticizare, 
un mijloc de tulburare a oamenilor simpli”. 


Până la urmă, părintele Ioanichie a fost lăsat în pace, însă circulaţia "Patericului românesc” a fost în continuare strict controlată, ca nu cumva să stimuleze 
"atitudini antisocial”. Efectul a fost invers: lucrarea a devenit celebră, dorită, căutată, devenind unul din instrumentele ieșirii la liman din întunericul comunist. 


Părintele Ioanichie Bălan trece la Domnul la 22 noiembrie 2007 și este înmormântat la cimitirul Mănăstirii Sihăstria. 


A scris: Patericul românesc; Vetre de sihăstrie românească (București), Convorbiri duhovnicești (vol. | și II, Ed. Episcopiei Romanului,); Mărturii românești la 
locurile Sfinte (Ed. Episcopiei Romanului Istorioare duhovnicești (1991); Călăuza ortodoxă în biserică; Călăuza ortodoxă în familie și societate (lași); 
Rînduiala Sfintei Spovedanii și a Sfintei împărtășanii (lași); Părintele Paisie duhovnicul, (lași, 1993); Părintele Cleopa duhovnicul (lași, Convorbiri cu teologi 
ortodocși străini (lași, 1994); Viața Părintelui Cleopa (1999); Sfinte Moaşte din România (1999); Sfinte Icoane făcătoare de minuni din România (1999); 

Arhimandritul loanichie Bălan: Despre bogăţia poporului român 


Aşa că, treziţi-vă, luaţi aminte şi, cot la cot cu 
preoţii, cu călugării, treceţi la post, 
la rugăciune, la spovedanie. 
Aşa trebuie să fie o ţară creştină care poarta 
Crucea de două mii de ani.” 


Părintele 
loanichie Bălan 


“Cine îşi pune nădejdea în Răsărit şi Apus 
se înşeală amarnic. 

Numai în Dumnezeu, în smerenia, răbdarea şi 
deviza părinţilor noştri, a românilor dintotdeauna, 
ne putem pune speranţa. 

Nu ne-au scos de aici nici turcii, nici tătarii, nici 
ruşii, nici nemţii, nici austro-ungarii, şi nici 
de-acum înainte nu ne va scoate nimeni. 
Doar Dumnezeu, daca ne vom îndeparta de El. 


| + 

Luaţi aminte! Să nu cumva să uităm aceasta: întîi, să nu adunăm bogății multe. Știm că mare parte sîntem săraci, știm foarte bine situaţia — și-a țării și-a 
altor țări, chiar; dar vorbesc de noi. Dar dacă frăţiile voastre vă veţi ține de Biserica lui Dumnezeu și veţi iubi sfintele slujbe și vă veți spovedi regulat și veți 
ţine sfintele posturi, după putere — unu-i mai bolnav, dar preotul știe să-i facă o dezlegare, nu-i așa, altu-i mai bătrîn, altu-i gata de moarte — și dacă se ţin cu 
toți legaţi de sfînta Biserică și nu vor uita de ceasul morţii și o să veniţi regulat — la 2-3 luni cel mult să fiți iară spovediți (ultimele păcate, nu o mai luăm iar de 
la copilărie, [doar] ultimele), la același duhovnic (nu te duci din loc în loc, că e greu, azi la unul, miine la altul; cît poţi, mai mult la același duhovnic, să te legi 
de el măcar cîțiva ani, să prinzi ceva de la el și să te pună pe drumul cel bun) și, dacă ne vom sili și la sfinta Împărtășanie, și dacă vom face și noi o faptă 
bună, care înseamnă înainte de toate sfinta rugăciune, milostenia — care are mare putere — smerenia, împăcarea cu toți — atunci sigur Dumnezeu nu ne va 
lăsa în mîna urîţilor acelora, a cumpliţilor diavoli care umplu văzduhul. Dacă am ști noi, și dacă am vedea cu ochii cîți demoni se învîrt prin văzduhuri și în 
locuri pustii și fără apă, și prin sate, și prin orașe unde sunt case de păcate, tot felul de păcate pe care le-am mai amintit, ne-am înfricoșa și poate am muri 
de frică. Dar Dumnezeu ne cruță ca să nu vedem, și să înțelegem și să credem cuvîntul Evangheliei și să ne temem de păcat, nu de diavol, de păcat să ne 
temem. Degeaba mă tem de diavol, dacă de păcat nu mă las! Diavolul meu nu-i cela care vine să mă ispitească, diavolul meu e patima din mine; omul care 
nu poate lăsa beţia are un drac în el, (fără să vă supăraţi niciunul); care nu se lăsă de desfrîu are un diavol într-însul — trebuie să-l părăsească, altfel moare 
cu el și se duce cu cei răi prin lume acolo unde sunt toţi diavolii; omul care înjură de cele sfinte și hulește și trăiește în păcate și în fumat și în tot felul de 
răutăţi și nu are grijă de copilașii lui, de casa lui și-și bate soţia și intră toate păcatele în casele lor, ei bine, toți aceștia, dacă nu ne-om pocăi, dacă nu ne-om 
smeri, dacă nu ne-om spovedi, dacă nu le-om părăsi, mergem în mîna celor fără nume, în adîncul adîncului din iad. 


lubiţi frați, care ar fi concluzia Evangheliei de astăzi, sau ce trebuia să facă acest bogat zgiîrcit, nemilostiv, ca să nu ajungă în iad ci să urmeze lui Hristos? 
Ştiţi ce trebuia să facă? Ceea ce n-a făcut: milostenia. Cel care nu are — ce să-i mai ceri, săracul? El face bine cu un cuvint: că îndeamnă pe un vecin, pe o 
soră, pe o creștină: "Soro, eu sărac, tu săracă, dar să mergem la Biserică”. Îi dai un sfat de suflet. Dacă ai mai mult și material, îi dai și o bucată de piine, 
hăinuțe și ceva din toată inima ta, și ai făcut milostenie. Dacă bogatul făcea milostenie nu-i spunea Hristos: Nebunule! și nu-l trimitea în iad să-l dea în 
mîinile demonilor; or, nu a făcut-o! A uitat cea mai mare fapta bună care, după sfinta rugăciune și după credința ortodoxă curată, este milostenia. Așa 
spun toţi Sfinţii Părinţi: cel mai ușor se mîntuiesc creștinii milostivi. Nu filozofii creștini care știu toată teologia (mulţi o mai știu, și pe de rost, și scriu la cărți 
de rup pămîntul), dar ce te faci, cu ce te ajută dacă tu nu ai milostenie? Cel mai ușor se mîntuiesc creștinii milostivi! Creștinii ortodocși care iubesc Biserica, 
smerită spovedanie, care se apropie cu lacrimi de Sfînta Împărtășanie și care, din prea-putinul lor, dau săracului, lipsitului, văduvei, omului care zace și-i 
mîncat de viermi, de boală, de necaz și de deznădejde. Milostenia nu numai materială (să nu-nţelegeţi numai bani, bani..) ci-i și milostenie sufletească. E 
mai mare milostenia sufletească decit cea trupească, sau materială, pentru că e mai scump sufletul decît trupul. 


De aceea noi îndemnăm, ca o concluzie a Evangheliei de astăzi, iubiți fraţi, să vă iubiţi unii pe alții! România va trăi atîta timp cît românii s-or ţine de 
biserici, de mănăstiri, de muncă cinstită și n-or umbla după averi. Cei din apusuri, care au nu știu cîte averi credeţi că sunt mai fericiți ca noi? 
Nicidecum! Să nu aveţi fericirea celor din occident! Noi mai știm, și-am mai văzut. Cea mai mare fericire o are mama mea, săraca, dacă mai trăiește, și 
bunica, dacă mai este încă astăzi, care se roagă 2-3-4 ore seara, noaptea, în miez de noapte la Dumnezeu, și are și ea o bucăţică de piine acolo, un 
pesmet, o bucată de mămăligă cu o ceapă, și asta e averea ei. Dar averea mare a poporului nostru nu este bogăţia materială — deși ne-a dat Dumnezeul 


nostru o țară extraordinar de frumoasă, nu se găsește o altă țară mai bogată — dar bogăţia românului nu sunt munții și averile materiale, bogăţia creștinilor 
noștri ortodocși este credința curată în Dumnezeu, sînt faptele cele bune, este sfinta smerenie, este neadormita rugăciune pe care trebuie să o facem, este 
grija de aproapele, și grija pentru cei morți (ei n-au ce să mai facă, nu se mai pot ajuta). Așa încît, cam acestea ar fi cîteva din darurile pe care ni le-a dat 
Dumnezeu și cu care noi ne putem îmbogăţi. Nu averi multe, nu mașini multe, nu case cu etaje, toate acestea sunt nimicuri, sînt minciună. Căsuţa ta săracă, 
dar înăuntru plină de lumină, de o icoană, o candelă dacă este și ai untdelemn și pentru ea, o lumînărică aprinsă, două lacrimi la rugăciune, smerenia 
mamei, cuminţenia tatei, blîndețea copiilor, fecioria fetelor, binecuvîntarea lui Dumnezeu, dragostea de Biserică și de mănăstiri, și smerită cugetare întru 
toate, iată averea noastră! lată bogăţia noastră! 


Nu ne trebuie bogăţia nebunilor — adică a acelor ca cel din Evanghelie — nu ne trebuie bogăţia care e furată de ici și de colo! Nu ne trebuie casele lor, nici 
banii lor, nici averile lor! Bogăția noastră, averea noastră, tezaurul sufletului nostru este dreapta credinţă ortodoxă pe care o atacă — n-aţi văzut? — în toate 
ziarele aproape, o atacă cei care nu sunt ortodocși. Nu ortodocșii, să nu credeţi! Toţi cei care vorbesc împotriva Bisericii ortodoxe sînt aceia care nu sunt 
ortodocși, cei care cred în bani. lar pentru ca să înjure Biserica ortodoxă iau mii de dolari. Dar să știți, cu mîna pe Biblie vă spun, că acești bani nici pentru 
colivă nu o să le ajungă! Pentru că nu cu noi se luptă, se luptă cu Hristos, se luptă cu Sfînta Cruce, se luptă cu Maica Domnului! 


Noi avem credinţa aceasta de 2.000 de ani și, pentru smerenia noastră, ne va pomeni pe noi Domnul! lar cînd ne-om mîndri și ne-om îngîmfa, și ne-om 
lăuda, și-om alerga după averi — vai de capul nostru! — pierim și noi și țara asta! Deci, România atita dăinuiește: cît românii din ea, mame și tati, preoți 
și călugări, tineri și bătrîni se vor ţine de Hristos, de Biserică, vor trăi în dragoste și în iubire, nu în cîrteală și în ură și dușmănie, ci se vor ajuta 
unul pe altul și vor face milostenie! 


Să facem milostenie, ca să nu ne spună Dumnezeu: Nebunule de om, de ce n-ai făcut milostenie? Nu știi că milostenia iartă mulțime de păcate, cum spune 
la Evanghelie? De ce n-ai cercetat un bolnav? N-ai bani; dar nu poţi să mergi la văduva de peste drum să vezi dacă nu moare de frig, să-i faci oleacă de foc, 
să-i duci un măr, o pară, ceva? Vezi? De ce n-ai dat un cuvînt bun sau o carte la un vecin pe care — uite! — l-au vînat sectanţii? De ce stai numai la cîrciumi, 
și numai la cleveteală, și la vorbărie la portiță? Nu mai e vremea de stat la portiță, fraţi români și fraţi creștini! E vremea să ne rugăm! Vremea s-a scurtat, 
anii cei grei s-au apropiat și noi trebuie să ieșim din această nebunie a materiei și a banilor și a politicii și a tuturor, și să ne legăm de bogăţia lui Hristos! lar 
averea lui Hristos este — am spus — dreapta credinţă, este rugăciunea către Preasfinta Născătoare de Dumnezeu care salvează lumea, este puterea Sfintei 
Cruci, este Sfînta Liturghie care se face zilnic la mănăstiri și la sărbători în cele 10.000 de biserici din România. Bogăția noastră este smerenia, milostenia, 
trăirea în dragoste, în frică de Dumnezeu și celelalte daruri. 


Cu aceste cîteva gînduri să rugăm pe Bunul nostru Mîntuitor și Dumnezeu să ne întărească să parcurgem viaţa întreagă, nu numai postul să îl postim și pe 
urmă hai să ne îmbătăm, ci să ne ducem viaţa întreagă în rugăciune, în post, în spovedanie, în milostenie și în împăcare. Să ne ajute bunul Dumnezeu să 


scape țara noastră de toţi văzuțţii și nevăzuţii vrăjmași, și pe noi toţi, care credem cu dreapta credință în Hristos, să ne binecuviînteze. 


Interviu cu Sorin Dumitrescu filmat de Marius Caraman: 


Parintele Ioanichie Balan Interviu din 1994 


Donează pentru ActiveNews! 


ActiveNews nu a primit niciodată altă publicitate decât cea automată, de tip Google, 
din care o îndepărtăm pe cea imorală. Aceasta însă nu ne asigură toate costurile. 


Ziarele incomode sunt sabotate de Sistem. Presa din România primeste publicitate 
(adică BANI) doar în măsura în care este parte a Sistemului sau/și a Reţelei Soros. 
Sau dacă se supune, TACE sau MINTE. 


ActiveNews NU vrea să se supună. ActiveNews NU vrea să tacă. ActiveNews NU vrea 
să mintă. ActiveNews VREA să rămână exclusiv în slujba Adevărului și a cititorilor. 


De aceea, are nevoie de cititorii săi pentru a supraviețui așa cum este acum. Dacă și 

Două evenimente cruciale au avut loc aproape concomitent: interviul lui Tucker Carlson cu Putin și conferința de presă a lui Biden la Casa Albă. 

